Diari Oficial de la Generalitat Valenciana


Sumari del DOGV 4516, del 06-06-2003 (2003/6296)

RESOLUCIÓ de 10 de maig de 2003, del director general d'Arquitectura i Habitatge,relativa a la renovació de reconeixement per la Conselleria d'Obres Publiques, Urbanisme i Transports de distintiu de qualitat de productes utilitzats en edificació amb la referència 0701P02/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4516

Data del DOGV
:   06-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6296


Data del document
:   10-05-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * marca de qualitat
    * material de construcció

RESOLUCIÓ de 10 de maig de 2003, del director general d'Arquitectura i Habitatge,relativa a la renovació de reconeixement per la Conselleria d'Obres Publiques, Urbanisme i Transports de distintiu de qualitat de productes utilitzats en edificació amb la referència 0701P02/03. [2003/X6296]
  
El senyor Ramón Congost Vallés, en nom i representació d'AIDICO, entitat de Certificació, sol·licita renovació de reconeixement de la marca CV per a ?Blocs de Formigó?, de conformitat amb l'Orde 26 d'octubre de 1998, del conseller d'Obres Públiques, Urbanisme i Transports.
  
L'expedient per al reconeixement de la marca CV s'ha tramitat de conformitat amb la citada Orde i el Decret 164/1998, de 6 d'octubre, del Govern Valencià, i hi consta que s'han complit tots els requisits reglamentats.
  
En virtut d'això, a proposta de la Divisió de Qualitat en l'Edificació, esta Direcció General resol:
  
Primer. Renovar el reconeixement del distintiu de qualitat que atorga Aidico, entitat de certificació, amb seu en el Parc Tecnològic, avinguda Benjamin Franklin, 17 de Paterna (València), denominat marca CV per a ?Blocs de Formigó?, amb la referència 0701P02/03. El producte es certifica segons les especificacions de la norma UNE 41367/89EX, per als distints usos d'este producte, que empara les característiques següents: d'aspecte (color, fissures, forats, escrostonats i escantellats), geomètriques (dimensions, gruix de parets i tempanellets, formes, arestes i cares, índex de massís), físiques (absorció, densitat i succió) i mecàniques (resistència a compressió).
  
Segon. L'abast del reconeixement de la marca CV per a ?Blocs de Formigó- és el que indiquen el Decret 107/1991, de 10 de juny, del Consell de la Generalitat Valenciana i l'Orde de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC-91. En particular, no serà obligatòria la justificació de la recepció de blocs de formigó mitjançant assaig en el cas que disposen de la marca CV per a ?Blocs de Formigó?.
  
Tercer: La validesa del reconeixement renovat del distintiu marca CV per a ?Blocs de Formigó- serà pel període d'un any natural, comptador a partir de la data de la present resolució, i quedarà supeditada al compliment de les condicions establides en el Decret 164/1998, de 6 d'octubre, i en l'Orde 26 d'octubre, del conseller d'Obres Públiques, Urbanisme i Transports. El reconeixement podrà prorrogar-se pel mateix període totes les vegades que ho sol·licite l'entitat de certificació.
  
Quart. Qualsevol variació en les condicions que serviren de base per al reconeixement del distintiu marca CV per a ?Blocs de Formigó?, haurà de ser comunicada a esta Direcció General en el moment en què es produïsca.
  
Contra esta resolució, que no posa fi a la via administrativa, es pot interposar un recurs d'alçada davant el conseller d'Obres Públiques, Urbanisme i Transports, en el termini d'un mes comptador des de la notificació, d'acord amb el que preveu l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
La present resolució es publicarà en el Diari Oficial de la Generalitat Valenciana, perquè en prengueu coneixement.
  
València, 10 de maig de 2003.- El director general d'Arquitectura i Habitatge: José María García Zarco.